钦定古今图书集成/明伦汇编/氏族典/第181卷 > 《廖用贤尚友录》 > 权万纪
## 钦定古今图书集成/明伦汇编/氏族典/第181卷 > 《廖用贤尚友录》 > 权万纪

按《唐书权万纪传》，万纪其先出天水，后徙京兆，为万
年人。万纪悻直廉约，自潮州刺史擢治书侍御史。尚
书右仆射房元龄、侍中王珪掌内外官考，万纪劾其
不平。太宗按状，珪不伏。魏徵奏言：“万纪弹发，非诚心
为国者。”帝乃置之，然以为不阿贵近，繇是奖礼万纪。
万纪既以言得进，颇掉罄自肆，众情懔懔。征奏万纪
等暗大体，诋讦弹射皆不实，帝寤，徙万纪散骑常侍。
数年，复召万纪为侍书御史。久之，由御史中丞进尚
书左丞，出为西韩州刺史。徙吴王长史。王畏其直，善
遇之。齐王祐不奉法，帝素奇万纪能左右吴王者，乃
徙为祐长史。祐昵比群小，万纪骤谏不入，即条过失
以闻。帝遣刘德威按问，因诏祐入朝。祐恐，与所嬖燕
弘亮谋杀之，而万纪先引道，祐遣弘亮驰彀骑追击，

县公。